Tsjernobil-veldbrande woed voort | Maroela Media
Die veldbrand woed in die uitsluitingsone (10 April 2020) (Foto: Ukrainian Police Press Office via AP)
Owerhede skryf die brande in die hoofsaaklik onbewoonbare Tsjernobil-sone en ander dele van Oekraïne toe aan sterk wind en abnormale droë toestande ná 'n winter waar daar nie enige beduidende sneeu geval het nie.
Brandbestryders is al drie weke lank besig om die veldbrande te blus.
Omgewingskenners is besorg dat die brande radioaktiewe as kan aanblaas en moontlik besmette rook na die hoofstad, Kiëf, kan waai. Kiëf is ongeveer 100 km suid van die Tsjernobil-kernkragaanleg.
Toe die brande vroeër vandeesmaand uitgebreek het, het 'n senior omgewingsbeampte, Egor Firsov, gesê uitstraling in die Tsjernobil-sone is 16 keer hoër as normaal.
'n Onbewoonde huis in die middel van die veldbrand (Foto: AP Photo/Yaroslav Yemelianenko)
Die kernramp in 1986 word as die ergste kernramp in die geskiedenis van die mensdom beskou. Talle persone, veral brandbestryders en paramedici, het in die ramp omgekom.
"Ons dink vandag aan die helde wat die toekoms van die gevaar van uitstraling gered het," het pres. Wladimir Zelenski in 'n verklaring vir die herdenking gesê. Hy het ook sy "diepste respek betoon" met die brandbestryders en ander wat tans in die sone werk "om die grond teen nuwe natuurlike rampe te beskerm".
Genugtig manne, die wereld is op sy kop op die oomblik. Durf 'n mens vra of daar nog 'n moersleutel in die speke gegooi kan word?